wannaphong/clean_thaiwikipedia huggingface dataset:
# สถาบันวัฒนธรรมประชาชน
สถาบันวัฒนธรรมประชาชน (Institute of People's Culture) หรือเลิมบากา เกอบูดายาอัน รักยัต (Lembaga Kebudajaan Rakjat) หรือเรียกในชื่อว่าเลอกรา (Lekra) เป็นขบวนการเรียนรู้เชิงสังคมที่มีความเกี่ยวข้องกับพรรคคอมมิวนิสต์อินโดนีเซีย ก่อตั้งเมื่อ พ.ศ. 2493 เลอกราได้ชักนำให้ศิลปินและนักเขียนดำเนินรอบตามหลักการสัจจสังคมนิยม กลุ่มนี้ถูกคว่ำบาตรไปพร้อมกับพรรคคอมมิวนิสต์หลังการเกิดขึ้นของขบวนการ 30 กันยายน 
 ประวัติ 
เลอกราก่อตั้งในเดือนสิงหาคม พ.ศ. 2493 โดย เอ. เอส. ดารมาซึ่งเป็นเลขาธิการทั่วไปคนแรก การตั้งองค์กรนี้เป็นการตอบสนองต่อขบวนการเกอลังฆังซึ่งขบวนการเชิงสัจจนิยมและชาตินิยม กลุ่มนี้ได้ตีพิมพ์หนังสือมูกามิดะห์ (Mukamidah) ซึ่งหมายถึงการำเข้ามา และเป็นการเรียกร้องให้คนหนุ่มสาวโดยเฉพาะศิลปินและนักเขียน ให้เข้ามาร่วมก่อตั้งสาธารณรัฐประชาธิปไตยประชาชน ต่อมาใน พ.ศ. 2499 เลอกราได้ออกมาเชิญชวนอีกครั้งที่มีพื้นฐานบนสัจจสังคมนิยม ซึ่งเรียกร้องให้ศิลปินสนับสนุนความก้าวหน้าของสังคมและสะท้อนความเป็นจริงของสังคม แทนที่จะแสดงถึงจิตใจและอารมณ์ของมนุษย์ เลอกราจัดการประชุมระดับนานาชาติครั้งแรกที่สุรการ์ตาใน พ.ศ. 2502 ซึ่งได้เชิญประธานาธิบดีซูการ์โนเข้าร่วมด้วย

ใน พ.ศ. 2505 เลอกราได้เริ่มแสดงเสียงเรียกร้องให้ต่อต้านขบวนการของบุคคลต่างๆรวมทั้งผู้นำทางศาสนา ฮัขญี อัลดุล มาลิก การิม อัมรุลเลาะห์ และเอกสารของ เฮชบี ญาสซีน ตั้งแต่ พ.ศ. 2506 เป็นต้นมา เลอกราประกาศว่ามีสมาชิกราว 100,000  คนและมีสาขา 200 แห่ง และเริ่มถูกจับตาโดยกองกำลังรักษาความมั่นคงของกองทัพโดยใกล้ชิด หลังจากรัฐประหารที่ล้มเหลวในวันที่ 30 กันยายน มีการสังหารผู้ที่เกี่ยวข้องกับคอมมิวนิสต์อย่างกว้างขวาง เลอกราถูกมองว่าเป็นองค์กรที่เกี่ยวข้องกับคอมมิวนิสต์ในที่สุดองค์กรนี้ถูกคว่ำบาตรไป
 อ้างอิง
# ณัฐพล สุวะดี
ณัฐพล สุวะดี (สกุลเดิม อัครพงศ์ปรีชามท.ลบแล้วสกุล “อัครพงศ์ปรีชา“ ให้กลับไปใช้ “สุวะดี“, sanook, 2/12/2557; ยศ ว่าที่พันตรีถอดยศ"ว่าที่พ.ต.ณัฐพล อัครพงศ์ปรีชา", โพสต์ทูเดย์, 29/11/2557) อดีตนายทหารประจำหน่วยบัญชาการถวายความปลอดภัยรักษาพระองค์ กระทรวงกลาโหม อดีตราชองครักษ์ประกาศสำนักนายกรัฐมนตรี เรื่อง แต่งตั้งราชองครักษ์ราชเลขาฯ สั่งยกเลิกนามสกุลพระราชทาน ‘อัครพงศ์ปรีชา’ , mthai news, 29/11/2557 เป็นบุตรของอภิรุจ และวันทนีย์ สุวะดี พื้นเพเดิมเป็นชาวสมุทรสาคร มีศักดิ์เป็นน้องชายของท่านผู้หญิงศรีรัศมิ์ สุวะดี อดีตพระวรชายาในพระบาทสมเด็จพระวชิรเกล้าเจ้าอยู่หัว ขณะยังทรงดำรงพระราชอิสริยยศเป็น สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร และนอกจากนี้ยังเป็นพระมาตุลาในสมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร

ในเดือนพฤศจิกายน พ.ศ. 2557 ณัฐพลถูกออกหมายจับฐานร่วมกันข่มขืนใจให้กระทำการใดไม่กระทำการใด โดยทำให้กลัวว่าจะเกิดอันตรายต่อชีวิตร่างกาย หรือเสรีภาพ โดยมีอาวุธโดยร่วมกันตั้งแต่ห้าคนขึ้นไป และหน่วงเหนี่ยว หรือกักขัง หรือกระทำด้วยประการใดให้ผู้อื่นปราศจากเสรีภาพในร่างกาย และให้ผู้อื่นนั้นกระทำการใดให้แก่ผู้กระทำ หรือบุคคลอื่น และร่วมกันลักทรัพย์รวบอีก 5 ผู้ต้องหา เครือข่าย 'พงศ์พัฒน์' ก่อเหตุย่านพระโขนง จากกรณีเดียวกันกับพลตำรวจโท พงศ์พัฒน์ ฉายาพันธุ์ อดีตผู้บัญชาการตำรวจสอบสวนกลาง นอกจากนี้ณัฐพลยังถูกถอดยศทหาร และถูกไล่ออกจากราชการ

 เครื่องราชอิสริยาภรณ์ 
ณัฐพลเคยได้รับและถูกเรียกคืนเครื่องราชอิสริยาภรณ์ ชั้นสูงสุดตระกูลต่าง ๆ ดังนี้
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๓๑ ตอนที่ ๒๔ ข หน้า ๔, ๒๕ พฤศจิกายน ๒๕๕๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นอันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๕๕ , เล่ม ๑๓๐ ตอนที่ ๑๖ ข หน้า ๔๖, ๑๔ กรกฎาคม ๒๕๕๖
# กองทัพรัฐฉานเหนือ
กองทัพรัฐฉานเหนือ  เป็นกลุ่มติดอาวุธและเรียกร้องเอกราชของรัฐฉาน เน้นชาตินิยมไทใหญ่ เป็นกลุ่มที่ต่อสู้ต่อต้านสภาพัฒนาและสันติภาพแห่งรัฐในพม่า จัดเป็นกลุ่มติดอาวุธของพรรครัฐฉานก้าวหน้า
 ประวัติ 
พรรครัฐฉานก้าวหน้าจัดตั้งขึ้นใน พ.ศ. 2514 โดยมีกองทัพรัฐฉานเหนือเป็นกลุ่มติดอาวุธ กองทัพได้เซ็นสัญญาสงบศึกกับทหารพม่าใน พ.ศ. 2532 หลังการเจรจากับสภาฟื้นฟูกฎหมายและกฎระเบียบแห่งรัฐ และได้ปกครองตนเองในเขตพิเศษ 3 ซึ่งเป็นพื้นที่ภายในรัฐฉาน ประกอบด้วย น้ำคำ ลางโค สีป้อ จอกแม เมืองสู ตังยาง เมืองใย เกสี และลาชิว ในขณะนั้น กลุ่มติดอาวุธมีทหารประมาณ 4.000 คน หลังจากเซ็นสัญญาสงบศึก กองทัพพม่ายังคงโจมตีพื้นที่ของกองทัพรัฐฉานภาคเหนือ ต่อมา ใน พ.ศ. 2548 พม่าต้องการให้กลุ่มนี้เปลี่ยนเป็นกองทัพป้องกันชายแดน สองในสามของกลุ่มยินดี แต่ที่เหลือปฏิเสธ ใน พ.ศ. 2557 กลุ่มนี้ได้ปะทะกับทหารพม่าในเกนสี มันซา และมีการสู้รบที่เมืองสูด้วยBurma-Myanmar: Burma Army attacked and seized Shan State Army-North (SSA-N) Mongsu camp

แหล่งข้อมูลอื่น
2011.05.21 Shan State Army North & South join forces against Burma Army
SSA-North loses Mongsu camp to Burma Army 
Shanland
หมวดหมู่:ขบวนการแบ่งแยกดินแดนไทใหญ่
# สมุลแว้ง
สมุลแว้ง [สะ-หฺมุน-ละ-แว้ง], ขนุนมะแวง, อบเชยญวน หรือ ฝนแสนห่า  เป็นพืชในวงศ์ Lauraceae เป็นไม้ยืนต้นขนาดเล็ก เปลือกหอม หนา ลอกได้เป็นแผ่น ไม่ค่อยแตกกิ่ง เปลือกสีอมเทา ใบเดี่ยว เนื้อใบหนาคล้ายหนัง ใบรูปรี ด้านบนของใบมีเส้นแขนงใบออกจากจุดโคนใบเป็นร่องลึกเด่นชัด 3 เส้น ก้านใบค่อนข้างใหญ่ ช่อดอกออกที่ปลายยอด ดอกออกเป็นช่อใหญ่ แตกแขนงใกล้ยอด ผลมีเนื้อ อวบน้ำ รูปรีหรือค่อนข้างกลม
      
สมุลแว้งใช้เป็นพืชสมุนไพร พบครั้งแรกในไทยที่อำเภอบ่อไร่ จังหวัดตราด เมื่อ 29 พฤศจิกายน พ.ศ. 2467 โดยหมอคาร์ ชาวไอริช พืชชนิดนี้เดิมใช้ชื่อวิทยาศาสตร์ว่า Temmodaphne thailandica  ซึ่งชื่อสปีชีส์ตั้งเป็นเกียรติแก่ประเทศไทย ส่วนชื่อสกุลตั้งเป็นเกียรติให้กับ ศ.ดร. เต็ม สมิตินันท์
# เการพ
ในเรื่องมหาภารตะ เการพ เป็นกลุ่มพี่น้อง 101 คน ที่สืบเชื้อสายจากท้าวธฤตราษฎร์ ประสูติจากพระนางคานธารีธิดาของแห่งนครคันธาระ  

 ทุรโยธน์ พระราชโอรสองค์โตคนแรกและเป็นผู้นำเหล่าพี่น้องเการพ เกลียดพวกพี่น้องปาณฑพมาก และเป็นผู้ชักนำไปสู่สงครามทุ่งกุรุเกษตร
 ทุหศาสัน พระราชโอรสองค์ที่สองต่อจากทุรโยธน์ เกลียดพวกพี่น้องปาณฑพมาก และพยายามจะดูหมิ่นเยียดหยามพระนางเทราปที พระชายาของเหล่าปาณฑพด้วยการเปลื้องผ้าและประจานกลางสภา เมื่อพวกปาณฑพแพ้พนันสกากับทุรโยชน์
 วิกรรณะ พระราชโอรสองค์เดียวที่มีคุณธรรม และเป็นองค์เดียวที่บอกว่านางเทราปตียังไม่ตกเป็นทาสจากการพนันสกา
 พระอนุชาอีก 97 องค์ ซึ่งไม่ทราบพระนาม 
 ทุหศาลา เป็นพระราชธิดาองค์สุดท้องและเป็นน้องสาวคนสุดท้ายของเการพ และเป็นชายาของชัยทรัถ
# จอห์น คีย์
เซอร์จอห์น ฟิลลิป คีย์ (9 สิงหาคม พ.ศ. 2504 —) เป็นนายกรัฐมนตรีคนที่ 38 ของนิวซีแลนด์ เขาได้ดำรงตำแหน่งมาตั้งแต่ปี พ.ศ. 2551 และเป็นผู้นำของพรรคชาตินิวซีแลนด์มาตั้งแต่ พ.ศ. 2549

หลังจากที่พ่อของเขาเสียชีวิตเมื่ออายุได้ 8 ขวบ คีย์ก็ได้รับการเลี้ยงดูจากหนังสือ History of the Jews ในออสเตรีย|แม่ชาวออสเตรีย-ยิวในย่านชานเมืองที่มีรายได้น้อยของไครสต์เชิร์ชในเมืองบรินด์วร์ เขาเข้าเรียนที่มหาวิทยาลัย Canterbury และสำเร็จการศึกษาระดับปริญญาตรีสาขาพาณิชยศาสตร์ในปี 1981 เขาเริ่มต้นอาชีพในตลาดแลกเปลี่ยน เงินตราต่างประเทศในนิวซีแลนด์ ก่อนที่จะย้ายไปต่างประเทศเพื่อทำงานให้กับ Merrill Lynch ซึ่งเขาได้เป็นหัวหน้าฝ่ายแลกเปลี่ยนเงินตราต่างประเทศทั่วโลกในปี 1995 ซึ่งเป็นตำแหน่งที่เขาจะดำรงตำแหน่งเป็นเวลาหกปี ในปี 1999 เขาได้รับแต่งตั้งให้เป็นสมาชิกของคณะกรรมการแลกเปลี่ยนเงินตราต่างประเทศของธนาคารกลางสหรัฐแห่งนิวยอร์ก จนกระทั่งลาออกในปี 2544
# เส้นคอสมิค
เส้นคอสมิค เป็นสมมติฐานข้อบกพร่องทางวิชาโทโพโลยี 1 มิติ (topological defect) ซึ่งอาจจะเกิดขึ้นในระหว่างการทำลายความสมมาตร  (symmetry breaking) ของการเปลี่ยนเฟส (phase transition) ของเอกภพในช่วงยุคต้น ๆ เมื่อทอพอโลยี (topology) ของแมนิโฟลด์สุญญากาศ (vacuum) ที่เกี่ยวข้องกับความสมมาตรนี้ได้เกิดการทำลายแตกหักลงไม่ได้ถูกเชื่อมโยงแบบเชิงเดียว (simply connected)http://dict.longdo.com/search/simply%20connected%20region เข้าด้วยกัน

ดูเพิ่มเติม
 0-dimensional topological defect: magnetic monopole
 1-dimensional topological defect: cosmic string
 2-dimensional topological defect: domain wall
 cosmic string loop stabilised by a fermionic supercurrent: vorton
# ศูนย์กีฬาอ่าวเชินเจิ้น
ศูนย์กีฬาอ่าวเชินเจิ้น  เป็นสนามกีฬาแห่งใหม่ตั้งอยู่ที่เมืองเชินเจิ้น มณฑลกวางตุ้ง ประเทศจีน ใน ค.ศ. 2011 สนามกีฬาแห่งนี้จะเป็นสนามกีฬาหลักของ กีฬามหาวิทยาลัยโลกฤดูร้อน 2011

 แหล่งข้อมูลอื่น 
Stadium information
Photos of stadium construction in early 2010 

thumb|left|650px
# ยิน
ยิน หรือ จิน  เป็นเครื่องดื่มแอลกอฮอล์แบบกลั่นที่มีรสชาติโดดเด่นจากผลจูนิเปอร์เบอร์รี (Juniperus communis)

ยินมีต้นกำเนิดมาจากสุรากลั่นสำหรับยารักษาโรคซึ่งถูกทำขึ้นโดยพระนักบวชและนักเล่นแร่แปรธาตุทั่วทั้งยุโรป โดยเฉพาะอย่างยิ่งในฝรั่งเศสตอนใต้ ฟลานเดอร์ และเนเธอร์แลนด์ เพื่อเปลี่ยนให้กลายเป็นอควาวิตจากการกลั่นด้วยองุ่นและธัญพืช จากนั้นจึงกลายเป็นเป้าหมายของการพาณิชย์ในอุตสาหกรรมสุรา ยินปรากฏในอังกฤษภายหลังจากการนำเสนอเจนิเฟอร์ ซึ่งเป็นสุราของดัตซ์และเบลเยียมซึ่งแต่เดิมเป็นยารักษาโรค แม้ว่าการพัฒนาครั้งนี้จะเกิดขึ้นนับตั้งแต่ต้นศตวรรษที่ 17 แต่เหล้ายินได้เริ่มแพร่หลายในภายหลังจากวิลเลมแห่งออเรนจ์ จนนำไปสู่การปฏิวัติอันรุ่งโรจน์ ค.ศ. 1688 และการจำกัดการนำเข้าสุราบรั่นดีจากฝรั่งเศสในเวลาต่อมา

ปัจจุบัน ยินถูกผลิตขึ้นในรูปแบบที่แตกต่างจากส่วนผสมสมุนไพรที่หลากหลายทำให้เกิดรูปแบบและฉลากสินค้าที่แตกต่างกันออกไป รองจากจูนิเปอร์ ยินถูกปรุงแต่งด้วยกลิ่นพฤกษชาติ/สมุนไพร เครื่องเทศ ดอกไม้หรือผลไม้ หรือมักจะผสมผสานเข้าด้วยกัน นิยมบริโภคด้วยการผสมกับน้ำโทนิก (Tonic water) ยินยังมักจะถูกใช้เป็นสุราพื้นฐานในการผลิตเครื่องดื่มแอลกอฮอล์ที่ถูกปรุงแต่งด้วยยิน เช่น สโล ยิน ซึ่งถูกผลิตขึ้นตามธรรมเนียมโดยการเติมผลไม้ สารปรุงแต่งกลิ่นรส และน้ำตาล

 แหล่งข้อมูลอื่น 

 
ย
หมวดหมู่:เครื่องดื่มแอลกอฮอล์เนเธอร์แลนด์
หมวดหมู่:สิ่งประดิษฐ์ของเนเธอร์แลนด์
# สิทธิศักดิ์ ตาระพัน
สิทธิศักดิ์ ตาระพัน  เป็นนักฟุตบอลชาวไทย ปัจจุบัน เขาทำหน้าที่ร่วมกับสโมสรฟุตบอลราชนาวีในการแข่งขันไทยพรีเมียร์ลีกรายแรก! ราชนาวีดึง 'สิทธิศักดิ์' แบ็กซ้ายหน้าหยกร่วมทัพ

 ประวัติ 
สิทธิศักดิ์ ตาระพัน เคยทำหน้าที่ร่วมกับทีมสโมสรฟุตบอลธนาคารกรุงเทพในการแข่งขันไทยพรีเมียร์ลีก 2551 โดยในวันที่ 1 มีนาคมของปีดังกล่าว ทีมของเขาได้เสมอกับทีมสโมสรฟุตบอลมหาวิทยาลัยกรุงเทพ ที่ 0 ประตูต่อ 0บัวหลวงเจ๊ากรุงไทยพ่ายศึกไทยลีก - Sport - Manager Online

พ.ศ. 2555 สิทธิศักดิ์ได้เป็นนักฟุตบอลในสังกัดสโมสรฟุตบอลบีบีซียู ในการแข่งขันไทยพรีเมียร์ลีก โดยในวันที่ 2 มิถุนายน ทีมของเขาได้เป็นฝ่ายเสมอกับทีมสโมสรฟุตบอลบีอีซี เทโรศาสน ที่ 1 ประตูต่อ 1

วันที่ 28 เมษายน พ.ศ. 2556 สิทธิศักดิ์ได้ทำหน้าที่ร่วมกับสโมสรฟุตบอลบีบีซียู ในการแข่งขันยามาฮ่าลีกวัน โดยทีมของเขาได้เสมอกับทีมสโมสรฟุตบอล ปตท. ระยอง ที่ 1 ประตูต่อ 1กินกันไม่ลง 'บีบีซียู' แชร์แต้ม 'พลังเพลิง' 1-1 ยามาฮ่าลีกวัน - ข่าวไทยรัฐ
# ชัค เฮเกล
ชาลส์ ทิโมธี เฮเกล  หรือ ชัค เฮเกล  เป็นนักการเมืองชาวอเมริกันซึ่งเคยตำแหน่งรัฐมนตรีว่าการกระทรวงกลาโหมสหรัฐอเมริกาคนที่ 24 ตั้งแต่เดือนกุมภาพันธ์ ค.ศ. 2013–2015 และเป็นสมาชิกวุฒิสภาจากรัฐเนแบรสกา ตั้งแต่ ค.ศ. 1995 ถึง 2009

ในการเลือกตั้งประธานาธิบดีสหรัฐอเมริกา ค.ศ. 2008 เฮเกลเป็นหนึ่งในบุคคลที่ถูกมองว่า จะได้เข้าร่วมคณะรัฐมนตรีสหรัฐ ไม่ว่าบารัค โอบามาหรือจอห์น แมคเคนจะชนะการเลือกตั้ง ทั้งนี้ระหว่างการเลือกตั้งนั้น จอห์น แมคเคนเคยให้สัมภาษณ์ เดอะนิวยอร์กไทมส์ ว่า "เป็นเกียรติอย่างยิ่งที่จะได้ชัคมาอยู่ด้วย เขาจะเป็นรัฐมนตรีฯ ต่างประเทศที่เยี่ยมยอด"

เมื่อเริ่มดำรงตำแหน่งรัฐมนตรีว่าการกระทรวงกลาโหมในกุมภาพันธ์ ค.ศ. 2013 ต่อจากลีออน พาเนตตาในเดือนพฤษภาคมปีเดียวกัน เขาได้เริ่มเดินทางเยือนหลายประเทศในเอเชียซึ่งในอดีตเคยเป็นฐานที่มั่นทางทหารของสหรัฐอเมริกาในยุคสงครามเย็น นี่เป็นหนึ่งในความพยายามของสหรัฐที่จะเข้าไปมีบทบาทในเอเชียหลังถอนตัวออกมานานนับทศวรรษ 

ในเดือนกรกฎาคม 2013 เฮเกลแถลงข่าวผลการดำเนินงานที่ผ่านมาในตำแหน่งรัฐมนตรีว่าการกระทรวงกลาโหมของเขา จากวิกฤติการณ์ร่างกฎหมายว่าด้วยงบประมาณแผ่นใน ค.ศ. 2013 ก่อนหน้านั้น ทำให้เฮเกลเห็นว่าสหรัฐควรประหยัดงบประมาณด้านการทหาร หนึ่งในตัวเลือกที่เขาให้ความสำคัญ คือการลดขนาดของกองเรือบรรทุกเครื่องบินจาก 11 เหลือ 8 กองเรือ เฮเกลยังได้ผลักดันบรรดาเจ้าหน้าที่ระดับสูงของกองกำลังรักษาดินแดน (National Guard) ให้จัดสรรเงินและสิทธิประโยชน์แก่เจ้าหน้าที่ที่มีสถานภาพเป็นคู่ครองรักร่วมเพศ ซึ่งเป็นหน่วยงานที่ขึ้นตรงต่อกระทรวงกลาโหมสหรัฐ

ระหว่างการดำรงตำแหน่งรัฐมนตรีว่าการกระทรวงกลาโหมของเขา ยังเป็นช่วงเวลาที่สหรัฐนั้นขัดแย้งกับรัสเซียอย่างรุนแรงที่สุดในรอบหลายปี อันเนื่องมาจากวิกฤตการณ์ไครเมีย นอกจากนี้ยังเป็นช่วงเวลาที่ในภูมิภาคอาหรับมีกลุ่มก่อการร้ายอิสลามหัวรุนแรงที่เรียกตนเองว่า รัฐอิสลามอิรักและเลแวนต์ ที่มีกำลังพลและอาวุธมาก เข้ายึดเมืองต่าง ๆ ในหลายชาติอาหรับและสังหารผู้คนอย่างโหดเหี้ยม ทำให้กองทัพสหรัฐและชาติพันธมิตรต้องออกปฏิบัติการปราบปราม
# พรรคอาเจะฮ์รุ่งเรืองปลอดภัย
พรรคอาเจะฮ์รุ่งเรืองปลอดภัย  เป็นพรรคการเมืองในระดับท้องถิ่นของอินโดนีเซีย เข้าร่วมการเลือกตั้งใน พ.ศ. 2552 ในจังหวัดอาเจะฮ์ ผู้นำพรรคคือ ฆาซาลี อับบัส ซึ่งเป็นนักร้อง กวี และเคยเป็นสมาชิกพรรคสหพัฒนาการมาก่อน พรรคนี้ได้ 8 ที่นั่งในอาเจะฮ์http://www.thejakartapost.com/news/2008/08/18/finally-aceh-local-parties-take-part-general-election.html Jakarta Post online: Finally, Aceh local parties take part general election Accessed 10/9/08Tempo magazine No. 0931/March 31-April 06, 2009, pp46-47
# เกาะปูลูไว
เกาะปูลูไว หรือเกาะไว (Koh Wai, Poulo Wai; หรือ Wai Islands)Poulo Wai เป็นกลุ่มของเกาะขนาดเล็กสองเกาะที่ไม่มีผู้คนอยู่อาศัยในอ่าวไทย เกาะนี้อยู่ห่างจากชายฝั่ง 95 กิโลเมตร ไปทางตะวันตกเฉียงใต้ของจังหวัดพระสีหนุ อยู่ในเขตการปกครองของจังหวัดกำปอต เกาะทั้งสองอยู่ห่างกัน 1.4 กิโลเมตร

 ประวัติ 
เกาะนี้ตั้งในพื้นที่ทับซ้อนทางทะเลระหว่างกัมพูชา ไทย และเวียดนามVietnam’s First Maritime Boundary Agreement ในเดือนพฤษภาคม พ.ศ. 2518 พื้นที่เกาะนี้และเกาะใกล้เคียงคือเกาะตางเป็นพื้นที่ที่เกิดกรณีมายาเกซ อีกเดือนต่อมา เกิดการปะทะระหว่างกองทัพประชาชนเวียดนามกับเขมรแดงเพื่อแย่งสิทธิ์ครอบครองเกาะนี้ ทหารเวียดนามได้ออกจากเกาะไวในเดือนสิงหาคมCBS Evening News for Friday, Jun 13, 1975 - Headline: South Vietnam, Cambodian Communists / Poulo Wai Island / Thai Cambodian Battle

เกาะไวเป็นสถานที่ที่ไม่ให้นักท่องเที่ยวไปเยือนเป็นเวลานาน ปัจจุบันสามารถเข้าไปท่องเที่ยวได้ แต่ระยะทางไกลเกินกว่าจะไปกลับได้ในวันเดียว ต้องค้างคืนที่เกาะSihanoukville, Islands
# เสียดาย (เพลงธงไชย แมคอินไตย์)
"เสียดาย" เป็นซิงเกิลแรกของธงไชย แมคอินไตย์ จากอัลบั้ม ธ.ธง (2537) ประพันธ์เนื้อร้องโดย สีฟ้า (นิ่ม สีฟ้า) แต่งทำนองและเรียบเรียงโดย กฤษณ์ โชคทิพย์พัฒนา 
เวอร์ชันคัฟเวอร์
เวอร์ชันบอดี้สแลม

ในปี พ.ศ. 2552 เพลง "เสียดาย" ถูกขับร้องใหม่โดยวงบอดี้สแลม ออกจำหน่ายในวันที่ 26 มิถุนายน พ.ศ. 2552 มิวสิกวิดีโอนั้นเป็นรูปแบบแอนิเมชั่น โดยเพลงนี้ถูกรวมใน "Play" อัลบั้มโปรเจกเฉลิมฉลองครบรอบ 25 ปีของจีเอ็มเอ็ม แกรมมี่

ชาร์ต
ชาร์ต (พ.ศ. 2552)อันดับสูงสุด91.5 Hot Wave Chart Top 20 91.5 Hot Wave TOP 20 CHART 12 กรกฎาคม 2552  195.5 เอฟเอ็ม เวอร์จิ้นฮิตซ์ ชาร์ตท็อป 40 4แฟต 104.5 ชาร์ตท็อป 10 9
# สมเด็จพระมหาสังฆราช (เนิล เตียง)
สมเด็จพระมหาสังฆราช (นิล เตียง สุวณฺณเกสโร) (เอกสารภาษาไทยบางแห่งระบุชื่อตัวของท่านว่า "เที่ยง") (พ.ศ. 2367 - พ.ศ. 2457) เป็นสมเด็จพระสังฆราชฝ่ายมหานิกาย พระองค์ที่ 1 ในรัชกาลสมเด็จพระหริรักษ์รามมหาอิศราธิบดี (พระองค์ด้วง) ประสูติเมื่อวันอาทิตย์ที่ 4 กรกฏาคม พ.ศ. 2367 ที่เมืองโพธิบาท  อำเภอเคียนสวาย จังหวัดกันดาลพระราชประวัติสมเด็จพระสังฆราช

โดย พระภิกษุ ปัญญาวิมโล (ลิ้ม วาสนา) เจ้าอาวาสวัดองค์ปริยศิริมงคลชัย พ.ศ. ๒๕๔๗

 พระประวัติ 
ทรงเป็นพระโอรสองค์ใหญ่ในคุณพ่อนิล และคุณแม่ลึก ในปี พ.ศ.2374  เมื่อทรงมีพระชนมายุเพียง 8 พรรษา ขณะนั้นเกิดศึกใหญ่ระหว่างทัพญวนและทัพสยาม บริเวณเมืองเคียนสวาย ซึ่งเป็นพื้นที่พิพาท ทั้งสองฝ่ายต่างต้องการยึดครองดินแดนเขมร ครอบครัวของพระองค์พร้อมด้วยราษฎรจำนวนมากถูกทัพสยามจับกวาดต้อนไปเป็นเชลย โดยขณะทรงพระเยาว์ พร้อมกับคุณย่าทรงถูกส่งไปพำนักที่กรุงเทพมหานคร ที่กรุงเทพฯ พระองค์ได้พบกับคุณป้า (ชื่อเผ่า) ซึ่งเป็นนางข้าหลวงในราชสำนักสยาม และเป็นผู้รับใช้ใกล้ชิดพระองค์ด้วง ซึ่งในขณะนั้นทรงประทับเป็นองค์เจ้าชายแห่งกรุงกัมพูชา และตกอยู่ในความดูแลของราชสำนักสยามด้วยเช่นกัน ส่วนสมาชิกครอบครัวอื่นของพระองค์ถูกส่งไปพำนัก ณ เมืองมงคลบุรี จังหวัดพระตะบอง

 บรรพชาและการอุปสมบท 
ทรงบรรพชาเป็นสามเณรเมื่อวันที่ 22 พฤษภาคม พ.ศ. 2378 ในพระอุโบสถวัดมหาธาตุยวราชรังสฤษฎิ์ แขวงพระบรมมหาราชวัง เขตพระนคร กรุงเทพมหานคร โดยมีสมเด็จพระอริยวงศญาณ สมเด็จพระสังฆราช (ด่อน) เป็นพระอุปัชฌาย์ เมื่อวันที่ 22 กรกฎาคม พ.ศ. 2388 ทรงอุปสมบทในพระอุโบสถวัดพระศรีรัตนศาสดาราม ในพระบรมมหาราชวัง กรุงเทพมหานคร โดยมีสมเด็จพระอริยวงษญาณ สมเด็จพระสังฆราช (นาค) วัดราชบูรณะ เป็นพระอุปัชฌาย์ พระพรหมมุนี (ถึก) วัดพระเชตุพนวิมลมังคลาราม เป็นพระกรรมวาจาจารย์ และพระธรรมอุดม (แสง) วัดอรุณราชวราราม เป็นพระอนุสาวนาจารย์ ได้รับนามฉายาว่า “สุวณฺเกสโร”

 นิวัติกลับประเทศกัมพูชา 
เมื่อทรงมีพระชนมายุ 26 พรรษา ในพ.ศ. 2393 พระองค์ได้กราบลาและขอพระราชทานพระพรลาจากสมเด็จพระสังฆราช ครั้นเสด็จกลับถึงประเทศกัมพูชา สมเด็จพระหริรักษ์รามาอิศราธิบดี (พระองค์ด้วง) ได้กราบอาราธนาให้อยู่พำนักในกัมพูชา และทรงแต่งพระราชสาส์นถวายแด่สมเด็จพระสังฆราช เพื่อแจ้งการเสด็จกลับของพระองค์

 การสถาปนาเป็นสมเด็จพระมหาสังฆราชแห่งกรุงกัมพูชา 
เมื่อทรงมีพระชนมายุ 34 พรรษา ใน พ.ศ. 2401 สมเด็จพระหริรักษ์รามาอิศราธิบดี ทรงสถาปนาพระพรหมมุนี (นิล เตียง) ขึ้นดำรงสมณศักดิ์เป็น สมเด็จพระมหาสังฆราช แห่งกรุงกัมพูชา ในปีถัดมา พ.ศ. 2402 ได้มีพระราชพิธีสถาปนาอย่างเป็นทางการ พร้อมด้วยพิธีถวายน้ำกลศและน้ำสังข์ ที่กรุงอุดงมีชัย ทรงได้รับพระนามเต็มว่า สมเด็จพระมหาสังฆราชา คณาธิบดี สิริบรมบพิตร สังฆนายก ดิลกโลกาจริยอุดม บรมเมธาสังฆเถระ มหาสังฆราช ธัมมิกวโรดม บรมบพิตร อธิบดีแห่งคณะสงฆ์ในกรุงกัมพูชา เจตรัฐ มหาอินทปัตนคร บวรบุรีรมย์ อุดมราชนิเวศน์ มหาอรรคนายก

 สิ้นพระชนม์ 
ทรงสิ้นพระชนม์ด้วยพระโรคชรา เมื่อทรงมีพระชนมายุได้ 90 พรรษา เมื่อวันพฤหัสบดี วันที่ 2 ตุลาคม พ.ศ. 2457  เวลา 00.40 น. ณ พระตำหนัก วัดอุณาโลม กรุงพนมเปญ

 สมณศักดิ์ 

 22 พฤษภาคม พ.ศ. 2378 เป็น สามเณรนิล เตียง 
 22 กรกฎาคม พ.ศ. 2388 เป็น พระนิล เตียง สุวณฺเกสโร
 ไม่ปรากฏปี เป็น พระพรหมมุนี
 พ.ศ. 2401 เป็น สมเด็จพระมหาสังฆราช แห่งกรุงกัมพูชา  
 พ.ศ. 2402 เป็น  สมเด็จพระมหาสังฆราชา คณาธิบดี สิริบรมบพิตร สังฆนายก ดิลกโลกาจริยอุดม บรมเมธาสังฆเถระ มหาสังฆราช ธัมมิกวโรดม บรมบพิตร อธิบดีแห่งคณะสงฆ์ในกรุงกัมพูชา เจตรัฐ มหาอินทปัตนคร บวรบุรีรมย์ อุดมราชนิเวศน์ มหาอรรคนายก
# เจ้าชายซังกเย
เจ้าชายซังกเย อีดัม (상계군 이담,常溪君 李湛, 1769 - 20 พฤศจิกายน 1786) เป็นเจ้าชายแห่งราชวงศ์โชซ็อนมีพระนามแรกประสูติว่า อีจุน (이준,李濬) และมีฐานันดรศักดิ์เป็นพระราชปิตุลาของพระเจ้าช็อลจง กษัตริย์องค์ที่ 25 แห่งโชซ็อน

เจ้าชายซังกเยเป็นพระราชปนัดดาองค์โตในพระเจ้าย็องโจและเป็นพระราชนัดดาองค์แรกในเจ้าชายรัชทายาทซาโด โดยเป็นพระโอรสองค์แรกในเจ้าชายอึนออนพระโอรสองค์ที่ 3 ของเจ้าชายรัชทายาทซาโด

ฮง กุก-ย็อง ราชเลขาของพระเจ้าช็องโจได้ขอให้พระเจ้าช็องโจ รับเจ้าชายซังกเยเป็นพระโอรสบุญธรรมให้แก่พระสนมวอนบิน ตระกูลฮง แห่งพยองซานที่เป็นน้องสาวของตนซึ่งสิ้นพระชนม์ตั้งแต่เข้าวังมาได้เพียง 1 ปีเท่านั้น

พระชนม์ชีพ
เมื่อพระเจ้าช็องโจ รับเจ้าชายซังกเยเป็นพระโอรสบุญธรรมให้แก่พระสนมวอนบินใน ค.ศ.1779 แล้วก็พระราชทานพระนามให้ใหม่ว่า เจ้าชายวานพุง (완풍군,完豊君) และเปลี่ยนพระนามจาก จุน (준,濬)เป็น ดัม (담,湛) เจ้าชายซังกเยเป็นพระโอรสองค์แรกของเจ้าชายอึนออนพระอนุชาในพระเจ้าช็องโจกับพระชายาจากตระกูลซงซึ่งเป็นธิดาของซงนักฮยู และอภิเษกกับพระชายาจากตระกูลซิน

หลังจากที่พระสนมวอนบินสิ้นพระชนม์ทำให้ฮงกุกยองคิดว่าน้องสาวของตนถูก พระนางฮโยอึย พระมเหสีของพระเจ้าช็องโจทำให้สิ้นพระชนม์จึงวางแผนลอบปลงพระชนม์พระมเหสีแต่แผนการล้มเหลวทำให้คิมจงซูได้โอกาสแก้แค้นแทนพวกโนรนทูลยุยงให้พระเจ้าช็องโจ ประหารชีวิตฮงกุกยองในข้อหาปลงพระชนม์พระมเหสีและข้อหาก่อกบฏเพื่อยกเจ้าชายซังกเยขึ้นครองราชย์แทนแต่ด้วยความที่เป็นคนสนิทและเชื่อใจฮงกุกยองมาโดยตลอดจึงเนรเทศแทนและฮงกุกยองก็เสียชีวิตในปี ค.ศ.1781

เจ้าชายซังกเยหลังจากที่ฮงกุกยองโดนเนรเทศและเสียชีวิตไปแล้วก็เสวยยาพิษฆ่าตัวตายในวันที่ 20 พฤศจิกายน ค.ศ.1786 ซึ่งเป็นปีเดียวกับที่เจ้าชายรัชทายาทมุนฮโยและพระสนมอึยบินสิ้นพระชนม์รวมพระชนมายุเพียง 17 พรรษา

พระราชวงศ์
พระบิดา : เจ้าชายอึนออน (은언군 이인,恩彦君 李䄄, 1754 - 1801)
พระมารดา : พระชายาจากตระกูลซง (상산군부인 송씨,常山郡夫人 宋氏, 1753 - 1801) ธิดาของซงนักฮยู
พระราชบิดาบุญธรรม : พระเจ้าช็องโจ (정조)
พระราชมารดาบุญธรรม : พระสนมวอนบิน ตระกูลฮง แห่งพุงซาน (원빈 홍씨,元嬪洪氏, 1766-5-27 - 1779-5-7)
พระชายา : พระชายาจากตระกูลซิน แห่งพยองซาน (군부인 신씨,郡夫人 申氏) ธิดาของซินโอ
พระโอรสบุญธรรม : เจ้าชายอิกพยอง อีฮี (익평군 이희,益平君 李曦, 1824 - 1863)

 พงศาวลี
# ก็ดี
ก็ดี เป็นซิงเกิลแรกของธงไชย แมคอินไตย์ จากอัลบั้ม ธงไชย วิลเลจ (2549) ประพันธ์คำร้องโดย มนัสวิน นันทเสน (ติ๊ก ชีโร่) แต่งทำนองและเรียบเรียงโดย ธนวัฒ สืบสุวรรณ ออกจำหน่ายในวันที่ 21 กันยายน พ.ศ. 2549

การตอบรับ
เพลง ก็ดี ได้อันดับสูงสุด 1 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 1 ตุลาคม พ.ศ. 2549 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ชาร์ต
ชาร์ต (พ.ศ. 2549)อันดับสูงสุดซี้ดเอฟเอ็ม ชาร์ตท็อป 20Seed Chart Top 20 : 1 ตุลาคม 25491
# จะได้ไม่ลืมกัน
"จะได้ไม่ลืมกัน" เป็นเพลงประกอบภาพยนตร์ ความจำสั้น แต่รักฉันยาว ขับร้องโดย ธงไชย แมคอินไตย์ ประพันธ์เนื้อร้องโดย สีฟ้า (นิ่ม สีฟ้า) ทำนองและเรียบเรียงโดย วัฒนกร ศรีวัง

เพลง "จะได้ไม่ลืมกัน" ได้อันดับสูงสุด 4 จากการจัดอันดับของอีเอฟเอ็ม ในชาร์ตของ 94.0 อีเอฟเอ็ม ท็อป 20 ชาร์ต ประจำวันที่ 29 มีนาคม พ.ศ. 2552 94.0 EFM Top 20 Chart - ประจำวันที่ 29 มีนาคม 2552 ::  และได้รับรางวัลเฉลิมไทยอวอร์ด ครั้งที่ 7 ประจำปี 2552 สาขาเพลงประกอบจากภาพยนตร์ไทยแห่งปี ในวันที่ 20 มีนาคม พ.ศ. 2552 ซึ่งจัดโดยสมาชิกเว็บไซต์ พันทิป.คอม โต๊ะเฉลิมไทย

 รางวัล 
 ผู้มอบรางวัล สาขารางวัล ผล หมายเหตุ รางวัลภาพยนตร์แห่งชาติ สุพรรณหงส์ ครั้งที่ 19 เพลงนำภาพยนตร์ยอดเยี่ยม ได้รับรางวัล จากภาพยนตร์ ความจำสั้น แต่รักฉันยาว
# กองทัพตรินิแดดและโตเบโก
กองทัพตรินิแดดและโตเบโก มีชื่อเรียกอย่างเป็นทางการว่า กองกำลังป้องกันตนเองตรินิแดดและโตเบโก  เป็นองค์การทหารรับผิดชอบต่อการป้องกันสาธารณรัฐตรินิแดดและโตเบโก ประกอบด้วยกรมตรินิแดดและโตเบโก หน่วยยามฝั่ง กองบินและกำลังสำรอง

 ประวัติ 

 โครงสร้าง 

 งบประมาณ 

 บุคลากร 

 กำลังพลประจำการ 

 กำลังพลสำรอง 

 การศึกษา 

 ยุทธภัณฑ์ 

 อาวุธประจำกาย 

 อาวุธประจำหน่วย 

 ศาลทหาร 

 ความสัมพันธ์ทางทหาร
# มีไหมใครสักคน
"มีไหมใครสักคน" เป็นเพลงประกอบละครโทรทัศน์เรื่อง วันนี้ที่รอคอย ในปี พ.ศ. 2556 ออกอากาศทางช่อง 7 ขับร้องโดย ธงไชย แมคอินไตย์ 

เพลง "มีไหมใครสักคน" ประพันธ์เนื้อร้องโดย ฟองเบียร์ (ปฏิเวธ อุทัยเฉลิม) และเรียบเรียงโดย ธีระปริญญ์ รัตนบุตร ออกจำหน่ายในวันที่ 15 มิถุนายน พ.ศ. 2556 และมิวสิกวิดีโอนี้เผยแพร่ครั้งแรกในยูทูบวันที่ 16 กรกฎาคม พ.ศ. 2556 ซึ่งมิวสิกวิดีโอนั้นเป็นภาพจากฉากในละคร วันนี้ที่รอคอย สลับกับภาพการอัดเสียงเพลงนี้ของเบิร์ด

การตอบรับ
เพลง "มีไหมใครสักคน" ได้ติดชาร์ตสูงสุดอันดับ 1 ใน 100 ของชาร์ตหมวดเพลง GMM Gmember Chart Top 5 ประจำวันที่ 17 มิถุนายน พ.ศ. 2556 จากเว็บไซต์ Gmember ภายใน 2 วัน
ชาร์ต
ชาร์ต (พ.ศ. 2557)อันดับสูงสุดจีเอ็มเอ็ม แกรมมี่ จีเมมเบอร์ ซองชาร์ตท็อป 100พี่เบิร์ด! 2 วันกระโดดมา 1 แบบนี้ ไม่คิดจะไต่ 100 ลำดับก่อนหรือจ๊ะ1จีเอ็มเอ็ม แกรมมี่ จีเมมเบอร์ เอ็มวีชาร์ตท็อป 100Gmember Chart MV Top 100 ประจำวันเสาร์ที่ 10 สิงหาคม 2556 อันดับ MV ยอดฮิตที่มีคนเปิดชมมากที่สุด จากเว็บไซต์ www.gmember.com (MV)8จีเอ็มเอ็ม แกรมมี่ จีเมมเบอร์ เอ็มวีชาร์ตท็อป 52
# เม็สเซอร์ชมิท เบเอ็ฟ 109
เม็สเซอร์ชมิท เบเอ็ฟ 109  เป็นเครื่องบินขับไล่ของเยอรมันในสมัยสงครามโลกครั้งที่สอง ซึ่งระหว่างนั้นเป็นสันหลังของกองกำลังเครื่องบินขับไล่ของลุฟท์วัฟเฟอNowarra 1993, p. 189. เบเอ็ฟ109 ได้แสดงให้เห็นเป็นครั้งแรกในการปฏิบัติภารกิจในช่วงสงครามกลางเมืองสเปน ปี ค.ศ. 1937 และยังคงอยู่ในประจำการในช่วงอยู่ในช่วงเริ่มยุคเจ็ตเมื่อสงครามโลกครั้งที่สองยุติในปี ค.ศ. 1945Nowarra 1993, p. 189. มันเป็นหนึ่งในเครื่องบินขับไล่ที่ล้ำหน้ามากที่สุดในยุคสมัยนั้น  รวมถึงคุณสมบัติต่างๆ เช่น การก่อสร้างตัวถังแบบไร้โครง(Monocoque)ด้วยเหล็กทั้งหมด หลังคาปิด และฐานพับเก็บล้อลงจอด มันได้ขับเคลื่อนด้วยของเหลวระบายความร้อน เครื่องยนต์ของเครื่องบิน V12-กลับด้านGreen 1980, pp. 7, 13. ตั้งแต่ปลายปี ค.ศ. 1941 เบเอ็ฟ109 ได้รับการเสริมอย่างต่อเนื่องโดยฟ็อคเคอ-วุล์ฟ เอ็ฟเว 190 มันได้ถูกเรียกโดยทั่วไปว่า เม 109 บ่อยมากที่สุดโดยนักบินฝ่ายสัมพันธมิตรและแม้กระทั่งท่ามกลางเสืออากาศเยอรมันของพวกเขาเอง แม้ว่านี่จะไม่ใช่ชื่ออย่างเป็นทางการของเยอรมัน. 

เบเอ็ฟ 109 ถูกออกแบบโดย วิลลี เม็สเซอร์ชมิท และโรแบร์ท ลุสเซอร์ ที่ทำงานในการอากาศยานบาวาเรีย  ในช่วงต้นปลายปี ค.ศ. 1930Green 1980, pp. 7, 13. ในขณะที่ 109 ได้ถูกเข้าใจว่าเป็นเครื่องบินสกัดกั้น รุ่นต่อมาก็ได้รับการพัฒนาเพื่อตอบสนองภารกิจหลายอย่าง เช่น เครื่องบินทิ้งระเบิดคุ้มกัน เครื่องบินขับไล่-ทิ้งระเบิด เครื่องบินขับไล่กลางวัน กลางคืน และสภาพอากาศทุกชนิด เครื่องบินโจมตีภาคพื้นดินและเครื่องบินลาดตระเวน มันได้ถูกส่งมอบและปฏิบัติการโดยหลายรัฐในช่วงสงครามโลกครั้งที่สองและได้ประจำการอยู่ในหลายประเทศเป็นเวลาหลายปีหลังสงคราม เบเอ็ฟ109 เป็นเครื่องบินที่มีการผลิตที่มากที่สุดในประวัติศาสตร์ ด้วยจำนวนทั้งหมด 33,984 ลำที่ถูกผลิตขึ้นนับตั้งแต่ปี ค.ศ. 1936 ถึง เมษายน ค.ศ. 1945U.S. Strategic Bombing Survey, Aircraft Division Industry Report, Exhibit I – German Airplane Programs vs Actual Production.

 คุณลักษณะ (เบเอ็ฟ 109จี-6) 
300px|thumb|เบเอ็ฟ 109G-6
thumb|เบเอ็ฟ 109E-3 ในปี ค.ศ. 1940
 ผู้สร้าง: เม็สเซอร์ชมิท (ประเทศเยอรมนี)
 ประเภท: เครื่องบินขับไล่
 เครื่องยนต์: 1 × Daimler-Benz DB 605A-1
 กางปีก: 9.925 เมตร
 ยาว: 8.95 เมตร
 สูง: 2.6 เมตร
 พื้นที่ปีก: 16.05 ตารางเมตร
 น้ำหนักเปล่า: 2,247 กิโลกรัม
 น้ำหนักวิ่งขึ้นสูงสุด: 3,400 กิโลกรัม
 อัตราเร็วสูงสุด: 640 กิโลเมตร/ชั่วโมง ที่ระดับความสูง 6,300 เมตร
 อัตราไต่: 17 เมตร/ วินาที
 รัศมีทำการรบ: 850 กิโลเมตร
 พิสัยบินไกลสุด: 1,000 กิโลเมตร
 อาวุธ: ปืนใหญ่อากาศ MK 108 ขนาด 30 มม. 1 กระบอก / ปืนใหญ่อากาศ MG 151/20 ขนาด 20 มม. 2 กระบอก / ปืนกล MG 131 ขนาด 13 มม. 2 กระบอก